runetrust/blame-folketinget-dk huggingface dataset:
Henrik Vestergaard (V), 2003-02-25:
Jeg vil gerne sige tak til hr. Christian H. Hansen for hans udlægning af, hvad der ligger i det her med, at ikkedansksprogede får mulighed for at opnå det nødvendige kundskabsniveau.
Nu er det jo så B 74, vi diskuterer.
Uden at jeg skal svare for fru Inger Støjberg, så skal jeg sige til hr. Christian H. Hansen: Vi har skam bemærket, at der er ændret i hr. Christian H. Hansens eget B 77, og vi har også bemærket, at der er en sådan lidt mere venlig og imødekommende dialog om, hvordan tingene nu ser ud, og hvad man så i øvrigt bør gøre ved dem.
Så det er bemærket.
Jeg forholder mig til de konkrete forslag, der ligger, og der tror jeg, at vi er meget tydelige: Vi vil ikke stemme for dem, som de foreligger.
Så siger vi, at det er da positivt, at der kan være en dialog også under udvalgsbehandlingen, og den indgår vi gerne i.
Jeg håber også, at alle andre partier lytter til de bekymringer, vi har givet udtryk for, lytter til, om vi nu ikke faktisk har den lovgivning, vi skal have, om vi får stillet nogle spørgsmål om, hvilke tiltag der yderligere er gjort, og hvad de udvalg, der har været nedsat, er kommet frem til.
Sagen er jo den, må jeg sige til hr. Christian H.
Hansen, at ingen herinde er enige om, hvad et fødevare»kørekort« er.
Der er ingen, der er helt enige om, hvad det er.
HORESTA taler rent faktisk om, at alle skal være omfattet.
Jeg har hørt hr. Christian H. Hansen og i hvert fald fru Ritt Bjerregaard sige, at det kun er de nye.
Jamen så er man altså ikke enig med HORESTA, som i øvrigt kun udgør en del af branchen.
Den anden del af branchen er uenig.
Jeg skal jo ikke kunne foruddiskontere alt, hvad der kan foregå under udvalgsbehandlingen, eller hvad vi kan foreslå, men at opstille uddannelseskrav for at lave et »kørekort«, som man kan fratage folk, tror vi ikke på er den rigtige sanktion.
Christian H. Hansen (DF), 2003-02-25:
Nogle gange må man jo beundre talelysten, selv om det er sent.
Mit spørgsmål kunne der egentlig bare have været svaret ja eller nej til, og jeg vil egentlig gerne have et mere håndfast og konkret svar.
Vil Venstre og ordføreren for Venstre, hr. Henrik Vestergaard, være indstillet på, at hvis de to forslag, som vi jo har snakket en masse om, bliver sammensmeltet til en skøn enhed, kan det trækkes ned over hovedet på regeringen?
Vil Venstre vælge det i stedet for det arbejdsudvalg, der er lagt op til her?
Ja eller nej?
Henrik Vestergaard (V), 2003-02-25:
Når det drejer sig om iværksætterlyst, og det drejer sig om integration i Danmark, så er vi ikke så bekymrede over, om der er forskel på partierne herinde.
Det er vi med til at få udstillet.
Men selvfølgelig, sådan kender hr. Christian H. Hansen os jo også, indgår vi i enhver dialog, der måtte være under udvalgsbehandlingen, selvfølgelig lytter vi til de forslag, der måtte være, men vi tror altså ikke på, at øgede uddannelsesmæssige krav er det, der sikrer, at nogle af de her lovovertrædelser ikke fortsat foregår.
Vi tror på lovgivningen, vi tror på myndighedernes kontrol, og vi tror på, at de straffe, der så er mulighed for, skal være med til at overbevise folk om, at det er en dårlig idé at snyde sig til konkurrencemæssige fordele i det her land.
Christian H. Hansen (DF), 2003-02-25:
Jeg kan indledningsvis sige, at det selvfølgelig ikke er om Gammel Dansk, men det er et ganske lille opklarende spørgsmål.
Hr. Henrik Vestergaard var lidt inde på det, men jeg formoder også, at ordføreren for Venstre, hr. Henrik Vestergaard, kan se signalerne i Folketingssalen i dag, kan se, at her er altså et flertal, som højst sandsynligt er uden om regeringen.
Jeg ved godt, hr. Henrik Vestergaard roste den her model med at nedsætte et kommissorium eller et arbejdsudvalg, men er det sådan, at Venstre vil gå aktivt ind i det, eller vil Venstre i virkeligheden vælge, at der simpelt hen bliver trukket noget ned over regeringen?
Henrik Vestergaard (V), 2003-02-25:
Dansk Folkeparti har fremsat et forslag, B 77, om et »kørekort« til fødevareforretninger, der på væsentlige punkter minder om B 74.
Af nummereringen B 77 fremgår det jo så, at det er fremsat senere end B 74 fra Socialdemokraterne.
Det er altså den originale del af det.
De fleste partier har i øvrigt gentagne gange afvist det.
Under det indtryk skal jeg sige, at Venstre naturligvis har fuld forståelse for Dansk Folkepartis genfremsættelse af forslaget.
Når det kommer til indholdet, så tror jeg, at alle ville betragte det som jævnt hyklerisk, hvis Venstre pludselig skulle have en væsentlig anden indstilling, end vi havde for en 2-3 år siden.
Det har vi da heller ikke.
Vi er stadig væk stærkt bekymret over de negative effekter, der kan være i forhold til iværksætterlysten for alle, der kunne overveje at begynde for sig selv, få foden under eget bord, skabe resultater i dette land.
Administrativt bøvl, lange procedurer, ekstraordinære uddannelseskrav er med til at skræmme folk væk fra selvstændighedstilværelsen og fastholde dem i en lønmodtagerrolle eller måske uden beskæftigelse og dermed på overførselsindkomst.
Det her forslag er ikke til fordel for dansk iværksætterlyst og dermed dansk økonomi.
Så er der fødevaresikkerheden og regnskabsfusk.
Ja, »kørekortet« er i hvert fald ikke, som hr. Christian H. Hansen vel selv har sagt omkring uddannelsen, en garanti for, at der ikke snydes.
Masser af folk med ganske omfattende regnskabsviden har vel netop begået nogle af de største økonomiske kriminelle handlinger.
Det er kontrollen, der sikrer overholdelsen, og så selvfølgelig, at folk har respekt for landets love og lovgiverens ageren samt argumenterne for at gennemføre ekstra lovgivning.
Jeg tiltror Dansk Folkepartis ordfører, at han er enig med mig i, at der er sket forbedringer for fødevaresikkerheden, siden han sidst fremsatte forslaget.
Til gengæld forstår jeg så udmærket bekymringen for, at nogle skal kunne snyde sig til at få en konkurrencemæssig fordel.
Ja, man kan vel tillade sig at sige, at netop nogle af tankerne fra de tidligere »kørekort«forslag er udmøntet i det forslag.
Fra B 77 citerer jeg, at enhver ulovlig vare skal der svares mærkbar kontrolafgift af.
Det bliver der så.
Regnskab med afgiftspligtige varer, razzia og hårde straffe, det må blive en succes.
Sådan en har der dog allerede siddet i Skatteministeriet.
Om ikke andet er Dansk Folkepartis tilgang dog væsentlig mere åben og løsningsorienteret, end vi så ved B 74, der netop er stærkt optaget af det bureaukratiske, kontrolmæssige: systemet frem for løsningen.
Nu er chancen der jo.
Men vores stemmer står ikke til rådighed for forslaget, som det foreligger, på grund af skadevirkninger på iværksætterlysten i Danmark.
Måske kan vi konstatere, at der her er en forskel i vurderingen af iværksætterbehovet i Danmark mellem Venstre og Dansk Folkeparti.
Men det er der jo heldigvis ikke i opfattelsen af, om snyd er acceptabelt.
Mariann Fischer Boel (V), 2003-02-25:
Nu skal jeg jo ikke gentage debatten fra B 74, bare henvise til de bemærkninger, jeg havde til forslaget, og så vil jeg godt igen understrege, at langt de fleste fødevarebutikker rent faktisk overholder reglerne.
Altså der er 23.000 fødevarebutikker, og det var i størrelsesordenen ca. 800, der i større eller mindre grad fik de påbud, forbud, bøder osv., som vi har mulighed for.
Et »kørekort«, der skal erhverves, inden man åbner en virksomhed, vil jo ikke give nogen garanti for, at der så ikke vil foregå lovbrud.
Jeg synes måske, vi kan henvise til den debat, der har været her i Folketingssalen i eftermiddag om trafiksikkerhed.
Der er vi også i en situation, hvor alle, der deltager, får et kørekort, men det betyder jo ikke, at alle problemer er løst.
Med de bemærkninger skal jeg bare meddele, at regeringen som udgangspunkt ikke kan støtte forslaget.
Ritt Bjerregaard (S), 2003-02-25:
Jeg kan sige til hr. Christian H. Hansen, at det synes jeg
bestemt godt at man kan tænke sig.
Ellers må jeg sige, at nu synes jeg, vi er ovre i spørgsmål, som egner sig udmærket til den udvalgsbehandling, som kommer efterfølgende.
Christian H. Hansen (DF), 2003-02-25:
Jeg vil også have lov til at komme ind i debatten og stille fru Ritt Bjerregaard et spørgsmål, som går på, om man kunne forestille sig, at det her skulle ende med det, som flere brancheorganisationer netop har peget på, nemlig at i første omgang gælder det kun for de nye, altså iværksætterne.
Hvis der er nogle af de bestående, som så overtræder lovgivningen, ja, så er der mulighed for måske efterfølgende at sende dem på kursus, således at man ikke kommer ind i den problematik, som har været fremført heroppefra af nogle ordførere, men at man laver en retfærdig løsning, fordi udgangspunktet er jo, at der jo ingen grund er til at straffe nogle, som overholder reglerne og passer deres.
Carina Christensen (KF), 2003-02-25:
Jeg kan forstå på fru Ritt Bjerregaard, at Socialdemokraterne mener, at det her erhvervs»kørekort« kun skal erhverves ved etablering af nye forretninger, og så kan jeg forstå, at ordningen skal omfatte både virksomhedsejeren og også de personer, der varetager den daglige drift.
Det kan jo være mange i en lille butik. Derfor vil jeg gerne spørge fru Ritt Bjerregaard, om det f.eks. betyder, at alt personalet i en nyetableret McDonald's-forretning skal op til en prøve og have et fødevare»kørekort«, mens man, hvis man ansætter nyt personale i en eksisterende McDonald's-forretning, der måske er etableret en måned, før den her ordning træder i kraft, ikke behøver at sende sine nyansatte medarbejdere til »kørekort«prøve.
Mener man hos Socialdemokraterne ikke, at det er konkurrenceforvridende, at det kun er nogle fødevareforretninger, nemlig de nyetablerede, der skal belastes, mens andre går helt fri?
Henrik Vestergaard (V), 2003-02-25:
Man kan jo forsøge at bøje ordene, som man vil, og så håbe på, at det lykkes.
Bl.a. synes jeg, det er rigtig spændende det her med, at det er et tilbud.
Men så lad os fortsætte med at få defineret de her ting.
Der er et punkt, der hedder, at det skal sikres, at ikkedansksprogede får mulighed for at opnå det nødvendige kundskabsniveau.
Det kunne jeg godt tænke mig at vide
hvad betyder, og det håber jeg selvfølgelig forslagsstilleren vil fortælle mig om, da hun normalt begrunder sine forslag vældig fint.
Betyder det, at vi skal have bekendtgørelse på andre sprog, eller betyder det, at vi stiller ekstra uddannelseskrav til nydanskere?
Ritt Bjerregaard (S), 2003-02-25:
Til hr. Henrik Vestergaard vil jeg gerne sige, at jeg synes, det var et tappert forsøg.
Det synes jeg virkelig det var.
Jeg synes ikke helt, det lykkedes, men jeg synes, det var et tappert forsøg.
Så vil jeg sige til fru Carina Christensen, at når vi kun har taget det nye med, er det jo simpelt hen, fordi ellers er det helt uoverskueligt, hvordan det overhovedet skulle finde sted, altså så ville man lige pludselig havne i en situation, hvor man skulle klare så mange opgaver, at man kunne sige sig selv, at opgaven på forhånd ville være vanskelig at løse.
Derfor er det alene af hensyn til det praktiske forløb, men det er vi da også villige til at diskutere i udvalget.
Hvis Det Konservative Folkeparti vil være mere positiv over for en ordning, som også omfatter eksisterende butikker og kiosker og restaurationer, så kigger vi også på det.
Carina Christensen (KF), 2003-02-25:
Jeg vil da gerne spørge fru Ritt Bjerregaard: Hvis det virkelig skulle være sådan en god idé, og hvis det skulle være så hjælpsomt for fødevarevirksomhederne, hvorfor har man så i Socialdemokraternes forslag i modsætning til i Dansk Folkepartis forslag valgt kun at lade det omfatte nye virksomheder?
Det må jo være en enorm hjælp for alle fødevarevirksomheder, og så kunne man jo lige så godt have skåret alle over en kam.
Men man vælger altså kun, at det skal være iværksætterne, der skal straffes her, eller hjælpes, som man jo kalder det.
Hvorfor har man valgt det?
Henrik Vestergaard (V), 2003-02-25:
Jeg skal medgive, at fødevareministerens forslag til en smileylignende ordning blev fremsat på et tidspunkt, da fru Ritt Bjerregaard ikke var valgt ind i Folketinget.
Jeg citerer fra beslutningsforslag nr. B 52, torsdag den 27. januar 2000, behandlingen under ordførertalen ved fru Mariann Fischer Boel fra Venstre: »Når levnedsmiddelkontrollen kommer ud i butikkerne, skriver de en rapport, når de har aflagt sådan et besøg.
Så kunne man forestille sig, at de havde de her rapporter,
formodentlig ret enslydende, på tre forskellige farver papir
Hvis man ikke havde noget bøvl med sin butik, fik man notatet eller rapporten på et stykke grønt papir.
Hvis der sådan var småting at påpege, kunne papiret være gult, og hvis det hele var ad Pommern til, fik de et stykke rødt papir.
Det skulle så rammes ind, og så skulle det hænges på et synligt sted i butikken.
Hr. Keld Albrechtsen og andre var meget positive over for forslaget.
Vil fru Ritt Bjerregaard ikke erkende, at det dog ligner denne nuværende smileyordning ganske, ganske kraftigt?
Ritt Bjerregaard (S), 2003-02-25:
Sagt til hr. Henrik Vestergaard: Nu må vi lige have lidt dokumentation for det der med den smileyordning, altså det med, at det skulle være denne her regering, der havde indført ordningen.
Nu findes der jo sådan nogle redegørelser fra tidligere folketingsdebatter; hvordan det er foregået, og hvornår det er blevet vedtaget og sådan noget.
Så det er nok en god idé at kigge lidt på dem.
Men det er jo strengt taget heller ikke det, forslaget drejer sig om.
Det, vi har understreget, er, at det er en fortsættelse af den tankegang, som ligger bag smileyordningen.
Jeg vil godt fastholde over for både hr. Henrik Vestergaard og fru Carina Christensen, at når det drejer sig om iværksættere, så er reglerne der jo: hygiejneregler osv. Reglerne er der.
Det, der jo har været problemet i forhold til de mange regler, har jo simpelt hen været et spørgsmål om overhovedet at få et overblik over dem.
Jeg kan love medlemmerne for, og det vil vi sikkert også høre fra mange af deputationerne - det er, hvad jeg har hørt, når jeg har været i kontakt med de forskellige folk rundtomkring - at de siger: Jamen vi vidste jo ikke, eller vi var jo ikke opmærksomme på, og havde vi da bare osv., så kunne vi jo.
Det er derfor, jeg gerne vil fastholde, at det her er et tilbud om, at man kommer ind i, hvad det er for nogle regler, så man derfor som iværksætter har en større mulighed for at klare sig.
Foreløbig har jeg ikke planer om at fremsætte andre forslag end det, der er fremsat her.
Carina Christensen (KF), 2003-02-25:
Jeg hæfter mig ved, at fru Ritt Bjerregaard siger, at det her ikke er bureaukratisk, men nødvendigt, og hun tror ikke, at iværksætterne vil opfatte det som bureaukratisk.
Det tror jeg nu nok.
hr. Henrik Vestergaard siger, og jeg opfatter bestemt ikke det her som et tilbud til iværksættere.
Og hvis det er tilfældet, vil jeg da gerne vide, om det er Socialdemokraternes hensigt, at ordningen på sigt skal udvides, så alle erhvervsdrivende i alle brancher skal op til en prøve og tage et erhvervs»kørekort«.
Er det sådan en ny glidebane, Socialdemokraterne vil have os ind på?
Ritt Bjerregaard (S), 2003-02-25:
Efter den foregående debat kan jeg gøre det meget kort.
Socialdemokratiet er i hovedtræk positivt indstillet over for forslaget, sådan som det foreligger, og vi tror på, at vi kan finde en fornuftig løsning under udvalgsbehandlingen.
Carina Christensen (KF), 2003-02-25:
Jeg skal også i lyset af tidspunktet og den lange debat, vi jo allerede har haft, gøre det meget kort.
Årsagerne er de samme, som jeg skitserede under behandlingen af B 74, nemlig unødigt bøvl for virksomhederne, en stor hæmsko for iværksætteriet, problemer med retssikkerheden og betydelige omkostninger ved administration af ordningen.
Christian H. Hansen (DF), 2003-02-25:
Venstre og Konservative har holdt to taler her under behandlingen af Dansk Folkepartis forslag, og jeg synes, det var en imødekommende og positiv tale, der var fra Venstres side.
Henrik Vestergaard (V), 2003-02-25:
Første gang, jeg mødte hr. Christian H. Hansen, fortalte han mig om et fødevare»kørekort«.
Men kan hr. Christian H. Hansen ikke trods alt se det positive ved, at et parti som Venstre eller De Konservative, der jo igennem 4 år har udtrykt de samme bekymringer om denne her »kørekort«ordning, de samme bekymringer om retssikkerheden, trods alt også er i stand til at holde fast i vores synspunkter.
En frugtbar dialog er vi altid med på; men vi tør altså også godt stå ved nogle af vores forslag.
Christian H. Hansen (DF), 2003-02-25:
Vi kan starte med at sige, at der allerede er sagt utrolig mange ting i debatten, så jeg vil gøre det ganske kort.
Jeg vil takke Socialdemokratiet for de positive bemærkninger, og jeg vil også takke Enhedslisten for de positive bemærkninger, der kom fra deres side og ligeså fra SF's side.
Jeg må dog lige sige til hr. Jørn Jespersen, at det ikke handler om, at jeg er begyndt at blive lidt bange for mig selv og heller ikke for min skygge eller noget som helst.
Det var mere en bekymring for, at det gik helt galt.
Så vil jeg også gerne sige tak til Kristeligt Folkeparti for deres ros.
Men jeg tror også på, at den udvalgsbehandling, der kommer, de deputationer, der kommer - de er på vej ind, jeg tror, at der kommer nogle allerede i morgen - vil overbevise de to regeringspartier om, at det faktisk er en rigtig god idé, det her.
Så får vi en rigtig god udvalgsbehandling, og så ender det op i, hvis, om jeg så sige, fornuften sejrer, at det er et bredt Folketing, der vedtager nogle regler om det her.
Jeg har det sådan, at jeg lige til sidste øjeblik gerne vil tro på, at fornuften sejrer.
Det kan godt være, at jeg bliver skuffet, jeg håber det ikke, men tak for en positiv debat i dag.
Jørn Jespersen (SF), 2003-02-25:
Jo, men som jeg tidligere har givet udtryk for, så tror jeg, at man kan etablere en ordning, der ikke er en barriere for iværksættere, men tværtimod en stimulering af lysten til og muligheden for at blive iværksættere.
Man skal også være opmærksom på, at hvis der er én iværksætter, der er i stand til og indstillet på at følge reglerne, så er det jo unfair konkurrence over for vedkommende, at der er nogle andre nye iværksættere, der ikke har tænkt sig at følge reglerne, og som gang på gang etablerer virksomheder i strid med reglerne.
Og så spørgsmålet om en arbejdsgruppe: Næ, vi er egentlig mest indstillede på, at vi foretager en meget grundig udvalgsbehandling og finder en løsning og bruger det flertal, der er.
Hvis der viser sig et behov for en arbejdsgruppe undervejs, så må vi jo se på dét, men det har jeg ikke set dokumenteret endnu, og derfor håber jeg, at vi kan finde et flertal, der finder en løsning på basis af de to forslag, der er fremlagt.
Henrik Vestergaard (V), 2003-02-25:
Tak til hr. Jørn Jespersen.
To spørgsmål, nu da han er bekymret over, at Danmark har nogle store, dygtige eksportvirksomheder.
Det at stille nye krav til virksomheder, der vil ind på et marked, er det ikke netop med til at forfordele de etablerede virksomheder?
Punkt to: Med hensyn til at hr. Christian H. Hansen forestiller sig et udvalgsarbejde, er hr. Jørn Jespersen så ikke klar over - hvis det også viser sig for SF's øjne under udvalgsbehandlingen, at man rent faktisk har masser af tiltag i gang, og at der i øvrigt er nogle iværksættermæssige, nogle integrationsmæssige problemer med de forslag, der ligger - at så er SF jo med til at føre det her igennem.
Jørn Jespersen (SF), 2003-02-25:
Vi har selvfølgelig mærket os de mindre forskelle, der er på det forslag, vi netop har behandlet, og så det, der er til forhandling her.
Vi har dog især hæftet os ved alle lighederne og håber, at det kan danne udgangspunkt for, at vi kan finde en løsning baseret på de to forslag, som også imødekommer nogle af de overvejelser, jeg har gjort mig til talsmand for.
Og så bare to bemærkninger.
Når man taler om iværksætteri inden for hele fødevareområdet, så tror jeg, at man især skal hæfte sig ved de meget store monopoler, der findes på området, og som jo både på mejeriområdet og på kødområdet har en meget, meget stor indflydelse på alle led i kæden lige fra primærproduktionen i landbruget til detailhandelen.
Så hvis man virkelig mener alle sine ord om at skabe gode muligheder for iværksættere, så var det måske en effektiv indsats imod monopolernes dominans og kontrol, der var væsentlig. Så den anden bemærkning.
Det virker lidt på mig, som om hr. Christian H. Hansen bliver helt bange for sin egen skygge og appellerer meget til Venstre og Konservative om at nedsætte arbejdsgrupper osv. Hvorfor dog ikke være glad for det flertal, man muligvis kan etablere her, og så lade V og K selv vurdere, hvordan man vil agere i den situation?
Så jeg håber ikke, at hr. Christian H. Hansen bliver bange for sig selv.
Carina Christensen (KF), 2003-02-25:
Jeg kan kun gentage det, jeg sagde lige før: Vi tager afstand fra forslaget i dets nuværende form, og vi deltager aktivt i udvalgsbehandlingen.
Christian H. Hansen (DF), 2003-02-25:
Jeg er jeg nødt til at sige til fru Carina Christensen fra Det Konservative Folkeparti, at da tonerne fra Venstre med hensyn til nedsættelse af en arbejdsgruppe var meget, meget mere positive, så bringer Det Konservative Folkeparti altså i dag regeringen i en mærkelig situation.
Man vælger at sige fra De Konservatives side: Fint, så må vi bare få det presset ned over os.
Det er dog en mærkelig situation.
Carina Christensen (KF), 2003-02-25:
Jo, jeg kan betro hr. Christian H. Hansen
Men jeg vil sige det på den måde, at den konservative økonomi- og erhvervsminister netop har fremlagt en meget, meget omfattende handlingsplan for iværksættere i Danmark.
Som jeg også var inde på i en af mine tidligere ordførertaler, har vi sat os det mål, at Danmark virkelig skal i eliten, når det handler om iværksætteri, og det mener vi simpelt hen, vi bevæger os så langt væk fra, hvis vi overhovedet kom i nærheden af det forslag i den udformning, det har nu.
Så vi tager afstand fra forslaget, og det gør vi meget kraftigt, og jeg håber, at jeg har sendt et meget kraftigt signal nu.
Men selvfølgelig vil vi gerne deltage i udvalgsarbejdet og forsøge at få vores argumenter igennem og håbe på, at vi kan overbevise nogle af de andre.
Vi har trods alt ikke trykket på knapperne endnu.
Christian H. Hansen (DF), 2003-02-25:
Selv om jeg kan virke træls nu, er jeg nødt til at spørge Det Konservative Folkeparti, fordi det er meget vigtigt for mig, om Det Konservative Folkeparti har fundet kuglerammen frem under debatten her og fundet ud af, at der faktisk er et flertal uden om regeringen.
Foretrækker Det Konservative Folkeparti, at der er noget, der bliver presset ned over regeringen, nogle regler, nogle ordninger, som regeringen så bare skal se at få udmøntet?
Eller vil Det Konservative Folkeparti være indstillet på - som jeg i øvrigt lægger meget positivt op til, det er skrevet i en rigtig god mening - at man i regeringen får nedsat et underudvalg bestående af HORESTA og myndigheder og andre, som så kigger videre på det her, når nu Det Konservative Folkeparti konstaterer, at der er et flertal, der vil noget? Det ville være mest givtigt, at regeringen gik med ind og fik en finger med i spillet her i stedet for at stå udenfor og bare blive tvunget til noget.
Henrik Vestergaard (V), 2003-02-25:
Jeg vil bestemt ikke fratage fru Ritt Bjerregaard retten til at blive klogere, og jeg kan også høre, at nogle af de indvendinger, vi har haft mod forslaget, bl.a. om den permanente fratagelse af »kørekortet«, ser ud til at gøre sin virkning.
Vi vil naturligvis arbejde videre for, at man får kigget mere på, hvad der også kunne være bekymrende.
Forslaget er jo i sin tid hendes eget, i øvrigt fra da vi diskuterede det her forslag sidst.
Men jeg synes, at man omgår tingene lidt lemfældigt, når man begynder at udlægge det her, som om det er et tilbud til kommende iværksættere.
Nej, vil jeg sige til fru Ritt
Bjerregaard, det er et krav, at man gennemgår den uddannelse, og det er et krav, at myndigheden udsteder et fødevare»kørekort«, og man kan selv få lov at betale.
Mere bøvl, flere omkostninger, det er iværksætterfjendtligt.